Nemunas
Valgevene riik 21. sajandil
**Must-Vene** (ka *Must-Ruteenia*; valgevene keeles Чорная Русь *Tšornaja Rus*) on nimetus ajaloolisele piirkonnale praeguse Valgevene territooriumil Niomani (Nemunase) ülemjooksul keskusega Navahrudakis (vanem nimekuju Novaharodak).
Muud olulised linnad on Hrodna, Słonim, Vaŭkavysk, Niasviž.

1766 paigutas Ilarion Karpiński oma geograafialeksikonis "*Lexykon geograficzny dla gruntownego pojecia gazet i historii z roznych autorow zebrany*" "Vene" värvilised osad juba tänapäevaselt:

* Valge-Vene – Mscisłaŭ, Viciebski, Połacki ja Smolenski vojevoodkond;
* Must-Vene – Navahrudaki ja Minski piirkond;
* Puna-Vene – kõik ukraina maad Rzeczpospolita koosseisus.

 *Pikemalt artiklis Valgevene ajalugu*

Asukoht
-------

Nimi "Must-Vene" kinnistus praeguse Valgevene loodealadele alles alates 18. sajandist.

1018. aastal vallutas Poola vürst Bolesław I Chrobry Jaroslav Targa valitsetava Kiiev ning Kiievi suurvürstiks oma tütremehe Svjatopolki kinnitamine. Must-Vene maad ja linnad liideti Poolaga. See on piirkond, mis kuulus Leedu, Vene ja Žemaitija suurvürstiriigi koosseisu juba 13. sajandi keskpaigast, st varem kui ülejäänud Valgevene piirkonnad. 
Kuni 1239. aastani kuulusid alad Hrodna vürstiriigile. Aastatel 1239–1441 eksisteeris territooriumil Navahradaki vürstiriik, mis seejärel sai jälle Hrodna vürstiriigi osaks.

Leedu, Vene ja Žemaitija suurvürstiriigi alad 1240–1263
1252. aastal mainiti Navahrudakki Leedu suurvürsti Mindaugase residentsina. Navahrudaki linn kujunes samanimelise vürstiriigi keskuseks, mida valitses Mindaugase ja Morta poeg Navahradaki vürst 1239–1254, Leedu suurvürst 1254, 1258–1263 Vaišvilkas.

Słonimi asulat mainitakse esimest korda aastal 1252, kuigi linna koha peal asus juba 11. sajandil puidust kindlus, mille Kiievi-Vene riik rajas leedu hõimude piirile. Kindlus käis korduvalt käest kätte, kuni 13. sajandi teisel poolel hõivas Leedu suurvürstiriik need alad lõplikult.

Arheoloogilistel väljakaevamistel kolmel Vaŭkavyski linna piiridesse jääval linnamäel on leitud, et linn oli asustatud juba 10. sajandil. Linna on esimest korda mainitud aastal 1005. Aastail 1224 ja 1241 rüüstasid linna Batu-khaani väed. Aastaks 1252 oli linnast saanud kindlustatud asula, mis oli kohaliku iseseisva vürstkonna keskuseks. Aastal 1258 vallutasid selle Galiitsia-Volõõnia vürstid. 13. sajandi lõpus hõivas selle ala Leedu suurvürstiriik, asula oli üheks Kęstutise, seejärel aga Vytautase residentsiks.

Ajalooliselt sellise nimega piirkonda ei eksisteerinud. Seega oleks õigem piirkonna ajaloolise nimena kasutada nime "Leedu" (*Літва*; mitte tänapäevases tähenduses!, vt litviinid) või "Niomanimaa" (*Панямоньне*). Piirkond piirnes põhjas Aukštaitija, kirdes Połackimaaga, idas Valge-Venega, lõunas Polesje, loodes Brestimaa (*Берестье*) ja läänes Preisimaaga.

Valgevene alad 13.–15. sajandil Leedu, Vene ja Žemaitija suurvürstiriigis
Nimi "Must-Vene" tekkis lääneeuroopa kirjandusallikais ning ta polnud 14.–17. sajandi jooksul kindlalt lokaliseeritud. Nime teket seostatakse omalaadse vastukaalu vajadusega "Valge-Venele". Et viimane oli olemas, siis pidi "tekkima" ka "Must-Vene".

Vene maad jagati Ülem-Veneks (slaavi-soomeugri maad keskusega varjaagide Novgorodis) ja Alam-Veneks (slaavlaste alad Dnepri keskjooksul keskusega Kiievis). Neist Venedest esimest on nimetatud 'valgeks' ja teist 'mustaks'. Aastal 1668 kirjutas ajaloolane Georg Horn, et Vene jaguneb "mustaks" ja "valgeks". Esimese keskuseks oli Kiievi vürstiriik ja teise keskuseks Vladimiri vürstiriik.

Must-Venet on paigutatud Oka paremkaldale, Pihkvast itta, Tšernigivi lähistele ja Lviv ümbrusse. Veel 17. sajandi keskel nimetavad Poola (!) allikad "Must-Venena" Moskva riiki.

1766 paigutab Ilarion Karpiński oma geograafialeksikonis "*Lexykon geograficzny dla gruntownego pojecia gazet i historii z roznych autorow zebrany*" "Vene" värvilised osad juba tänapäevaselt:

* Valge-Vene – Mscisłaŭ, Viciebski, Połacki ja Smolenski vojevoodkond;
* Must-Vene – Navahrudaki ja Minski piirkond;
* Puna-Vene – kõik ukraina maad Rzeczpospolita koosseisus.

Vürstid-valitsejad
------------------

Kiievi-Vene alad (1054–1132)
Pärast Kiievi suurvürstiriigi suurvürst (1019–1054) Jaroslav Targa surma (1054) jaoatati riik Jaroslavi poegade vahel: vanimale elusolevale pojale Izjaslavile pärandus Kiiev ja Novgorod; teisele pojale Svjatoslavile – Tšernigivi, kolmandale pojale Vsevolodile Perejaslavli, neljandale pojale Vjatšeslavile Smolenski, viiendale Igor Jaroslavitšile Volodõmõr-Volõnskõi, Volõõnias ja Galiitsia, pojapoeg Rostislavile.

 *Pikemalt artiklis Volõõnia*, *Igor Jaroslavitš (1036–1060), Volõõnia vürst (1054–1057), Smolenski vürst (1057–1060)*
Kuni 1084 osa Volodõmõr-Volõnskõi vürstiriigist (ukrainapäraselt Włodzimierz Wołyński, ladina keeles Lodomeeria)
Pealinn: Hrodna, Rjurik-Horodeński
* 1084 – 1090. aastad Vsevolod I Igorevitš (surnud pärast 1092)
* 1090. aastad – 1113 Mstislav I Vsevolodovitš
* 1113–1142 Vsevolod Davidovitš (surnud 1. veebruar, 1142; abielu 1116 Agafia Kiievist)
* 1142–1159 Boris Vsevolodovitš (ca 1117 – ca 1169)
* 1159–1169 Wolodar Hlebowicz (Minskis 1151–1158, 1165–1167; abielu 1136–1139 Ryksa Śląska surnud pärast 25. detsember, 1155)
* 1169–1172 Hleb Vsevolodovitš
* 1172–1175 Mstislav II Vsevolodovitš

Pealinn: NOWOHORODOK, Palemoni dünastia
* 1175–1183 Erdywił

Pealinn: Hrodna, Rurik-Witebski
* 1183–1185 Iziasław Wasilkowicz
* 1185 Wsiewołod II Glebowicz (surnud 13. sajandil; ka Zasławjes ja Strejewis)

Pealinn: NOWOHORODOK
* 1185 – enne 1192 Wasilko Wolodarowicz?

Palemoni dünastia
* pärast 1185 – 1192 Mingayl
* 1192 – enne 1219 Skirmunt
* pärast 1192 – enne 1219 Troniata

Pealinn: HORODNA, Rurik-Witebski
* pärast 1192–1219 Wasilko Briaczesławicz (ka Witebskis; abielu NN, Rostisław Mstisławiczi Smoleńskist tütar)

Pealinn: NOWOHORODOK
* 1219–1239 Iziasław Briaczesławicz (surnud 1264; ka Witebskis)

Rurik-Mindaugas
* 1239–1254 Vaišvilkas (Leedu suurvürst Leedu Suurvürstiriigis 1264–1267)
* 1254–1258 Roman Danilovitš, Galiitsia-Volõõniast (surnud pärast 1258)
* 1258–1267 Vaišvilkas (Leedu suurvürst Leedu Suurvürstiriigis (1254, 1258–1263) (surnud 1267)

1267 – enne 1300 osa Leedu Suurvürstiriigist
Gediminase dünastia
* enne 1300 – enne 1341 Narymont
* ?–1341 Narymunt
* 1341–1347 Koriat
* 1347 – enne 1381 Woidete (surnud pärast 1362)
* pärast 1347 – 1381 Butaw (surnud pärast 1381)

1381–1384 osa Leedu Suurvürstiriigist
* 1384–1386 Jurij Czornaruski
* 1386–1390 Towtiwil
* 1390–1440 Žygimantas Kęstutaitis (Leedu suurvürst Leedu suurvürstiriigis 1432–1440)
* 1440–1441 Michał Bolesław Zygmuntowicz (surnud 1451)

1441– osa Leedu Suurvürstiriigist

|  |  |
| --- | --- |
|  | Pildid, videod ja helifailid Commonsis: **Must-Vene** |

Vaata ka
--------

* Litviinid
* Puna-Vene
* Valge-Vene
* Valgevene ajalugu
* Vene

Välislingid
-----------

* Must-Vene (inglise keeles)